《次元德弟示从龙入学》
宋代·裘万顷

生儿虽小莫怜渠，学问工夫在谨初。
今日从师良不恶，他年闭户反成疎。
双亲未老身无事，诸父能文家有书。
好与汝兄俱努力，后生丛里试群居。

作者简介：裘万顷（？～1219）南宋诗人。字元量，号竹斋，洪州新建（今江西南昌）人。淳熙十四年进士，历仕吏部架阁、大理司直、江西抚干，性至孝，有节操，有诗集行世，其诗清婉流利，描绘却颇有情致。